b'\n_START_ARTICLE_\n11. listopada u Domovinskom ratu\n_START_PARAGRAPH_\nDomovinski rat po nadnevcima: 11. listopada u Domovinskom ratu._NEWLINE_1990._NEWLINE_- Radnici poduze\xc4\x87a "Naftagas" iz Novog Sada doslovce okupirali benzinske crpke INA-trgovine iz Zagreb u Kninu i Kistanjima._NEWLINE_- "Veliki scenaristi" nastoje Sloveniju istjerati iz Jugoslavije da bi se lak\xc5\xa1e proveo velikosrpski koncept i izvr\xc5\xa1io daljnji pritisak na Hrvatsku. Slovenija i Hrvatska ostaju, me\xc4\x91utim, odlu\xc4\x8dno na stajali\xc5\xa1tima da je mogu\xc4\x87 samo njihov konfederalni odnos s drugim republikama - izjavio dr. Tu\xc4\x91man stranim novinarima._NEWLINE_- Na Li\xc4\x8dkoj i Unskoj pruzi eksplodirale mine._NEWLINE_1991._NEWLINE_- JNA tvrdi da nije ni\xc5\xa1ta potpisala u Haagu, i ne \xc5\xbeeli se povu\xc4\x87i iz Hrvatske, a srpski blok jugoslavenskog Predsjedni\xc5\xa1tva odbio najnoviji ha\xc5\xa1ki dogovor_NEWLINE__NEWLINE_- Predsjedni\xc5\xa1tvo EZ-a tvrdi kako usmeni dogovor obvezuje sve strane koje su u njemu sudjelovale, a osim toga postoji i snimka dogovora._NEWLINE__NEWLINE_- Vukovar bombardiran, dok je humanitarni konvoj poku\xc5\xa1ao u\xc4\x87i u grad._NEWLINE__NEWLINE_- Postignut dogovor o povla\xc4\x8denju JNA iz Zadra. Za to vrijeme \xc5\xbeestoko se bombardira Dubrovnik._NEWLINE_1992._NEWLINE__NEWLINE_- Nakon pada Bosanskog Broda, u Hrvatsku krenuo novi val izbjeglica iz BiH._NEWLINE__NEWLINE_- Najnovija ameri\xc4\x8dka poruka srpskim pilotima koji kr\xc5\xa1e zabranu letova nad BiH: "Poleti\xc5\xa1 li, mrtav si!", tvrdi londonski "Sunday Times"._NEWLINE__NEWLINE_- Grada\xc4\x8dac odolijeva silovitoj srpskoj ofenzivi, a branitelji prijete, da \xc4\x87e, bude li novih napadaja agresorovih zrakoplova, upotrijebiti u obrani cisterne s klorom._NEWLINE_- Pripadnike francuskog bataljuna UNPROFOR-a u Drni\xc5\xa1u, ru\xc4\x8dnim bombama i strojnicama, napali kninski teroristi, priop\xc4\x87ilo zapovjedni\xc5\xa1tvo francuskog bataljuna, te tako odbacilo sve glasine da su to u\xc4\x8dinili hrvatski branitelji._NEWLINE_1993._NEWLINE__NEWLINE_- Ako Srbi u Hrvatskoj i Beograd, koji iza njih stoji, ne pristanu na provedbu svih rezolucija, Vije\xc4\x87e sigurnosti donijet \xc4\x87e odluku o "peacemaking" snagama, ili \xc4\x87emo biti pred odlukom da mirovnim snagama otka\xc5\xbeemo mandat - izjavio predsjednik Tu\xc4\x91man na konferenciji za novinare u Zagrebu._NEWLINE_- Karlova\xc4\x8dko Vojno odvjetni\xc5\xa1tvo podiglo pred Vojnim sudom u Karlovcu optu\xc5\xbenicu protiv desetorice pripadnika srpskih postrojba uhi\xc4\x87enih u akciji Hrvatske vojske na podru\xc4\x8dju Divosela 10. rujna._NEWLINE_- Muslimanske snage odbile mogu\xc4\x87nost evakuiranja hrvatskih ranjenika iz Nove Bile, uvjetuju\xc4\x87i njihovo izmje\xc5\xa1tanje novim evakuiranjem samo muslimanskih ranjenika, priop\xc4\x87io Odjel za ljudska prava i humanitarna pitanja HR Herceg-Bosne._NEWLINE_- Armija BiH uskoro \xc4\x87e osloboditi sve okupirane teritorije od Biha\xc4\x87a do Fo\xc4\x8de, a \xc5\xa1to se ti\xc4\x8de Neuma i Mostara, to su "povijesno uvijek bili muslimanski gradovi", naglasio Rasim Deli\xc4\x87 na zboru u Biha\xc4\x87u, javio Radio Cazin._NEWLINE__NEWLINE_- Londonski sud odlu\xc4\x8dio da se ra\xc4\x8dun tzv. Narodne banke Jugoslavije, koji je u procesu raspada SFRJ prisvojila Srbija, ne mo\xc5\xbee koristiti za pla\xc4\x87anje srbijanskih narud\xc5\xbebi u inozemstvu._NEWLINE_1994._NEWLINE__NEWLINE_- Talijanski premijer Silvio Berlusconi ocijenio u Rimu da su odnosi Italije i Hrvatske vrlo dobri, te izrazio \xc5\xbeelju za njihovim daljnjim pobolj\xc5\xa1anjem._NEWLINE__NEWLINE_- Srbijanska vlada odbila zahtjev Me\xc4\x91unarodnog suda za ratne zlo\xc4\x8dine da svoj ured otvori u Beogradu._NEWLINE__NEWLINE_- Glavni tajnik UN B.B. Ghali zatra\xc5\xbeio je od NATO-a da u New York uputi jedno izaslanstvo kako bi se raspravilo o novo zatra\xc5\xbeenim mjerama za zra\xc4\x8dne udare u BiH._NEWLINE_1995._NEWLINE_- Hrvatske snage oslobodile Mrkonji\xc4\x87 Grad i time zaustavile srpsku ofenzivu u sjeverozapadnoj Bosni. Armija BiH u\xc5\xa1la u Sanski Most._NEWLINE_- Bosanski Srbi silovito raketiraju Posavinu, samo na Oku\xc4\x8dane srpski teroristi iz Bosne ispalili osam "orkana"._NEWLINE__NEWLINE_- Vije\xc4\x87e sigurnosti UN odobrilo operativne aran\xc5\xbemane u preostalom dijelu mandata UNCRO-a._NEWLINE__NEWLINE_- Glavni tajnik UN-a Boutros Ghali izvijestio Vije\xc4\x87e sigurnosti da je Yasushi Akashi, posebni izaslanik UN-a za civilna pitanja u biv\xc5\xa1oj Jugoslaviji, razrije\xc5\xa1en du\xc5\xbenosti na vlastiti zahtjev. Vije\xc4\x87e prihvatilo ostavku, a Akashijev nasljednik od 1. studenoga bit \xc4\x87e ganski diplomat Kofi Annan, podtajnik za mirovne operacije._NEWLINE_1996._NEWLINE__NEWLINE_Zastupni\xc4\x8dki dom Sabora RH usvojio Zakon o naknadi za imovinu oduzetu za vrijeme jugoslavenske komunisti\xc4\x8dke vladavine.'